Baráttusætið

Hér í horninu á síðunni í dálknum um höfundinn hef ég látið standa alveg síðan í nóvember að undirritaður sé í baráttusæti í Suðvesturkjördæmi. Núna loksins eru kannanir farnar að sýna að þetta er semsagt raunverulegt og satt. Ég er í baráttusætinu í Kraganum.

Stór könnun Gallup í kjördæminu mældi okkur með rétt tæplega 30% fylgi. Það þýðir að ég get farið að detta inn sem jöfnunarmaður.

Kannanir hingað til hafa nefnilega oft verið ansi óþægilegar út frá þessari pælingu með baráttusætið. Á tímabili voru nokkuð margar kannanir sem sýndu okkur með tvo til þrjá. Fimmta sætis maðurinn ég virtist utan leiksins.

En nú hefur þetta breyst. Og nú þarf ég alla aðstoð, kæru vinir!

Og líka frá þér, Dharma mín. Þið Sjallarnir þurfið góðan, glaðbeittan og harðvítugan andstæðing á þingi. Annars verður þetta bara leiðinlegt. Ég er viss um makar ykkar allra, foreldrar og vinir eru til í að kjósa mig ef þið bara hafið orð á því.

Hringja, segja frá, láta orðið berast!

Strákinn á þing.

Fyrri ummæli:
Verst að þú ert ekki í mínu kjördæmi, en ég myndi vilja sjá þig á þingi, og mun því gera mitt besta með því að láta orðið berast og senda þér jákvæða strauma.

Við í NV sendum jákvæða strauma..................við viljum strákinn á þing !

||

Gott slogann: "Strákinn á þing"

Vona að það rættist.

||

Þú verður þá að breyta þessu í höfundaboxinu, ekki ferðu að láta það fréttast að þú, samfylkingarmaðurinn, sért farinn að segja satt

En svona í alvöru þá væri gaman að sjá þig á þingi ef þú tekur það fylgi sem upp á vantar annars staðar en af sjálfsstæðismönnum

Ummæli:
Af hverju er ekki athugasemd frá Dharma hér? Er viðkomandi að slaka á eineltinu?

Verkefni: Uppbyggilegt
Merking: Nei